**Kimberly Goss** (født 15. februar 1978 i Los Angeles, California) er vokalist i det finsk baserte heavy metal bandet Sinergy.

Tidlig liv
----------

Goss ble født i Los Angeles, med koreansk far og tysk-amerikansk mor, som var jazzsanger.[] Da hun var 1 år gammel, fikk moren en sangjobb i Japan, så de flyttet til byen Kawasaki, nær Tokyo, for å bo der et år. De flyttet tilbake til Los Angeles i 1980 og flyttet senere til Chicago (hvor moren hennes var født), der vokste Goss opp.

Biografi
--------

Før hun startet sitt eget band, sang og spilte hun for det norske black metal bandet Ancient fra 1996 til 1997, gjennom disse årene var hun også keyboard spiller for det svenske symfoniske metalbandet Therion.[] Hun spilte også keyboard for Dimmu Borgir og var med på turnéen for *Enthrone Darkness Triumphant*-albumet deres. Hun var med på en Europa-turné med Children of Bodom i 1998. Hun var gift med gitarist Alexi Laiho, (som spiller gitar både i Sinergy og Children Of Bodom). Forholdet deres tok slutt i 2004, men de er fremdeles gode venner.[]

Goss startet sin karriere innen musikk tidlig, i 15-årsalderen debuterte hun som vokalist for undergrunnsbandet Avernus. I en alder av 16 begynte hun å skrive og publisere sitt eget ekstrem metal-fanzine, og intervjuet kjente band som Emperor, Darkthrone, Mayhem og Bathory.[]

Da hun var 17 år gammel flyttet hun til Norge for å spille i bandet Ancient. Etter å ha laget et album med dem, dro de på turné med band som Dark Funeral og Bal-Sagoth. Hun ble også invitert til å spille keyboard og synge bakgrunnsvokal for Therions verdensturné for *Theli*-albumet deres. Sammen med Therion, turnerte hun med band som Amorphis, Sentenced og My Dying Bride. Og hun var med og opptrådte på europeiske festivaler som Dynamo Open Air.

I 1997 ble hun spurt om å bli med i Dimmu Borgir som en sesjonskeyboardist, og de dro på turné med band som In Flames, Krisiun og Kreator. Under denne turnéen i august 1997, møtte hun gitarist Jesper Strömblad og sammen dannet de den første antydningen av Sinergy. Hun flyttet til Sverige i 1998 for å ordne med medlemmer og lage det første albumet, *Beware The Heavens*. Kort tid etter flyttet hun enda en gang, til Finland, der hun bor nå. Sammen med det opprinnelige bandmedlemmet Alexi Laiho, fornyet de Sinergy, denne gangen med finske musikere. Gjennom årene har Sinergy turnert med band som Nightwish, Angra, Dark Tranquility, In Flames og Children of Bodom. De har også spilt på noen av verdens største metalfestivaler, inkludert Wacken Open Air. Suksessen deres i Japan har medført at Goss har skrevet en månedlig spalte i *Burn! magazine*.

Goss har også gjort bidrag for andre band, skrevet noen sanger for Children of Bodom på to av deres album, og vært gjestevokal på album til band som Warmen, Eternal Tears of Sorrow og Kylähullut.

Referanser
----------

1. ↑   noisecreep.com, besøkt 4. januar 2021[Hentet fra Wikidata]

Eksterne lenker
---------------

* (en) Kimberly Goss på Discogs Rediger på Wikidata

* (en) Kimberly Goss på MusicBrainz Rediger på Wikidata

* (en) Kimberly Goss på Encyclopaedia Metallum Rediger på Wikidata

* (en) Kimberly Goss på AllMusic Rediger på Wikidata

| * v
* d
* r
Dimmu Borgir |
| --- |
| Medlemmer | 

|  |  |
| --- | --- |
| Nåværende | Shagrath **·** Silenoz **·** Galder |
| Tidligere | Stian Aarstad **·** Tjodalv **·** Tristan **·** Kimberly Goss **·** Nagash **·** Astennu **·** Nicholas Barker **·** Mustis **·** ICS Vortex **·** Hellhammer |

 |
| Studioalbum | *For all tid* (1994) **·** *Stormblåst* (1996) **·** *Enthrone Darkness Triumphant* (1997) **·** *Godless Savage Garden* (1998) **·** *Spiritual Black Dimensions* (1999) **·** *Puritanical Euphoric Misanthropia* (2001) **·** *Death Cult Armageddon* (2003) **·** *Stormblåst* (2005) **·** *In Sorte Diaboli* (2007) **·** *Abrahadabra* (2010) **·** *Eonian* (2018) |
| Split album | *True Kings of Norway* (2000) |
| EP'er, singler | *Inn i evighetens mørke* (1994) **·** *Devil’s Path* (1996) **·** *Sons of Satan Gather for Attack* (1999) **·** *Alive in Torment* (2001) **·** *Vredesbyrd* (2004) **·** *The Serpentine Offering* (2007) |

Portal: Korea

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |